Desse vegstrekningane kjempa om den uoffisielle tittelen som Noregs verste veg.

Dei er rangert av fagjuryen frå NAF, Noregs Lastebileigarforbund og Trygg Trafikk.

1. E16 Bergen-Voss, Hordaland

Juryen: – Vegen er ein nasjonal hovudveg som bind saman våre to største byar. Omkøyringane er svært dårlege, særleg for nyttetrafikken, og vegen er svært rasutsett. Juryen vil karakterisere den som livsfarleg og som ein av dei vegane som snarast bør erstattast med ein ny og sikker veg. Tusenvis av folk køyrer med hjartet i halsen kvar einaste dag, vel vitande om vegens fryktelege ulukkesstatistikk.

2. Fv. 33 Minnesund-Gjøvik, Oppland

Juryen seier: – Vegen er ein viktig intern gjennomfartsåre på det sentrale Austlandet som står fram som svært trafikkfarleg og risikofylt. Den er viktig for næringslivet og omkøyringane er avgrensa innanfor eit akseptabelt tidsrom.

3. Fv. 60 Hellesylt-Grodås i Møre og Romsdal og Sogn og Fjordane

Juryen seier: – Svært viktig gjennomfartsåre mellom Nord-Vestlandet, Sogn og Austlandet. Vegen er i svært dårleg stand med bruer som er støtta opp av tømmerstokkar. Vegen er ein viktig veg for næringslivet og omkøyringane er avgrensa.

4. Rv. 13 Erfjord – Sand, Rogaland

Juryen seier: – Viktig regional gjennomfartsåre med få, om ingen, omkøyringsmogelegheiter. Del av ein sentral nord-sør akse – ein indre stamveg. Somme stader svært smal med fjellskjeringane heilt inn på vegskuldra – om ein kan kalla det ei vegskulder. Her følast det ikkje trygt å køyre.

5. Fv. 615 Hyen – Storebru, Sogn og Fjordane

Juryen seier: – Vegen er ei viktig regional gjennomfartsåre som også er omkøyringsveg når E39 er stengt, i tillegg til at den bind rv. 5 og E39 saman. Eit vakkert stykke Vestlands-Norge, men vegen er smal, svingete, delvis uoversiktleg, med svake vegskulder og fleire fjellknausar tett innpå køyrebana. At den ikkje er open for vogntog viser kor dårleg stand den er i. Som følgje av statusen som omkøyringsveg må den oppgraderast snarast.

6. Fv. 57 Tromvik-Grøtfjord, Troms:

Juryen seier: – Vegen er ei viktig transportåre for næringslivet og trafikkerast av mange vogntog med fisk på veg til marknaden. Vegen er elles ein viktig veg for regionen. Smal vegbane som er i dårleg stand.

7. Fv. 285 Hole – Lier i Buskerud

Juryen seier: – Vegen knyter E18 og E16 saman er viktig både som regional og nasjonal veg. Den er og ein av ein ytre ring rundt hovudstaden og står fram i svært dårlig stand.

8. Rv. 13 Bjotveit – Odda, Hordaland

Juryen seier: – Viktig regional gjennomfartsåre som også har ein viss nasjonal betydning som del av ein viktig nord-sør akse. Den er av svært dårleg kvalitet og omkøyringsmogelegheitene er avgrensa. Flott turistrute langs Sørfjorden, men smal og delvis uoversiktleg.

9. Rv. 41 Treungen-Vrådal, Telemark

Juryen seier: – Veien er viktig som indre regional gjennomfartsåre mellom nord og sør i Telemark. Den har ein viktig funksjon for nyttetrafikken. Telemark er alltid flott å køyre i med tanke på kulturlandskap og naturen, men køyregleda blir øydelagt av smal vei, nokre stader farleg sideterreng og dårlig dekke.

10. Fv. 885 Hesseng-Nyrud, Finnmark

Juryen seier: – Vegen har ein viktig beredskapsmessig funksjon i tillegg til at den er ein liding å køyre. Juryen har lurt på om manglande vedlikehald skuldast ein bevisst forsvarsmessig vurdering, men er kome til at det her som elles er generasjonar med dårlege avgjerder som ligg til grunn.